text: Тунчев: Отборите на Бруно Акрапович изповядват агресивен футбол - Topsport.bg
  05.03.2021 15:38:34
  05.03.2021 15:42:18
  Треньорът на Локомотив (Пловдив) Александър Тунчев говори преди мача срещу ЦСКА, който е утре на стадион "Българска армия". Ето какво каза бившият защитник на "червените" пред dsport.bg:
  "Предстои мач между Локомотив Пловдив и ЦСКА. Бруно беше старши треньор на Локомотив, а аз бях негов помощник, но не мисля, че трябва да съпоставяме треньорите на двата отбора.
  Определено трябва да изглеждаме така, както срещу Лудогорец. Ако искаме да постигнем някакъв успех, отборът трябва да бъде концентриран и агресивен.
  За купата е по-важно отборът да продължи в следващия кръг. Със сигурност е имало подценяване на Беласица. Надявам се това да е като обеца на ухото, защото независимо срещу кого излизаш, когато не си концентриран и не даваш всичко от себе си, винаги можеш да имаш проблеми.
  Отборите на Бруно Акрапович изповядват агресивен футбол. Надявам се, че нашият отбор ще изглежда по същия начин и ще отговори на агресията.
  Има много мачове до края на първенството. Успех ще ни даде голямо самочувствие.
  Нещо, което върви не би трябвало да се променя. Не мисля, че трябва да правим промени. Ако правим промени, ще ни трябват и други изпълнители. Не мисля, че на този етап трябва да се правят големи промени.
  При 3-5-2 може би има по-голяма стабилност в защита, а в същото време имаме двама нападатели в атака. Може би заради това повече треньори прибягват към тази система. Всеки има различни виждания за играта и всеки треньор има своя философия. На нас това ни носи успех.
  Ние сме добре. Двама футболисти се завръщат след наказание. Няма причина отборът да не е подготвен по най-добрия начин. Очаквам същото от ЦСКА.
  Нашият президент е емоционален и при всички положения ще иска утре да победим", каза Тунчев.
  Чакат 10-ия си двубой в efbet Лига
  Тунчев продължава със схемата на Бруно Акрапович
  Спортни новини / efbet Лига / Локомотив (Пд) / Тунчев: Отборите на Бруно Акрапович изповядват агресивен футбол